section_heading: Maceljska tragedija
paragraph_text: Nakon završetka Drugog svjetskog rata maceljskom dolinom, dijelom trase Križnoga puta, kretalo se prema Krapini više tisuća zarobljenika Bleiburga, nadajući se povratku svojim domovima. No, krajem svibnja i tijekom lipnja 1945. u maceljskim šumama pripadnici partizansko-komunističkih postrojbi pobili su više tisuća zarobljenih hrvatskih vojnika i civila. Nakon toga Maceljska je šuma proglašena državnim lovištem, kojem je bio zabranjen pristup, kao i bilo kakvim informacijama o tamošnjim događajima.